
SZAKÉRTŐI    JELENTÉS

Budapest Főváros XV. Kerületi Rákospalota, Pestújhely, Újpalota Önkormányzat tervezett intézmény átszervezéséről
                                                                          A jelentést készítette: Kocsis Lóránt

                                                                                                       közoktatási szakértő

                                                                                               szakértői sorszám: SZ022595

Összefoglalás

A szakértői vizsgálat alapján megállapítható, hogy Budapest Főváros XV. Kerületi Önkormányzat nevelési-oktatási intézményeinek átszervezése nem jelent aránytalan terhet az érintett tanulók és szülők részére. Az önkormányzat továbbra is biztosítja a megfelelő színvonalú közoktatási ellátást a kerületben. 
Az átszervezés következményeként nem csökken a kerületi közoktatási intézmények befogadóképessége.

Az átszervezés után az új intézmények többsége megtartja eddigi felvételi körzethatárait, az óvodák esetében történt módosítások nem jelentenek aránytalan terhet a gyermekek és szüleik számára, mert a régi intézmények felvételi körzetei kerültek elosztásra.

Az óvodások eddigi épületükben, csoportjaikban maradnak, megszokott nevelési környezetük nem változik, eddigi pedagógusaik folytatják nevelésüket.

Az átszervezésben érintett iskolák tanulói megkezdett tanulmányaikat azonos közoktatási feltételek mellett fejezhetik be, az osztályok változatlan összetételben működhetnek tovább az új szervezeti formában is, felvételi körzeteik nem változnak.
A   feladat  ismertetése

A közoktatásról szóló 1993. évi LXXIX. törvény 44.§ (1) pontja értelmében Budapest Főváros XV. Kerületi Önkormányzat Polgármesteri Hivatala Oktatási, Művelődési, Ifjúsági és Sport osztály osztályvezetője felkért szakértői vélemény készítésére az Önkormányzat jelenlegi intézményrendszerének (Czabán Általános Iskola és Óvoda; Hartyán Nevelési - Oktatási Központ Óvoda, Általános Iskola; Károly Róbert Kereskedelmi Szakközépiskola, Szakiskola, Általános Iskola és Óvoda; Kolozsvár Általános Iskola és Összevont Óvoda; Kontyfa Középiskola, Általános Iskola és Óvoda; Kossuth Nevelési – Oktatási Központ Általános Iskola és Óvoda; László Gyula Gimnázium, Általános Iskola és Óvoda, Pestújhelyi Nevelési –Oktatási Központ; Száraznád Nevelési – Oktatási Központ, Szent Korona Általános Iskola és Óvoda) és az újonnan alakuló intézmények beiskolázási körzeteinek, szakfeladat-ellátásának, a jelenlegi és a várható csoportok, osztályok számának összehasonlítására.

Szakértői feladatom volt annak vizsgálata, hogy a fenntartó továbbra is az eddigi megfelelő színvonalon gondoskodik-e a nevelési-oktatási tevékenységekről, és az nem jelent-e aránytalan terhet a gyermekeknek, tanulóknak, s a szülőknek.

A vizsgálatban alkalmazott   módszerek

· Dokumentumok elemzése
· Megbeszélés az Oktatási, Művelődési, Ifjúsági és Sport Iroda vezetőjével, munkatársaival
· A szakértői vizsgálatban felhasználtam a Közoktatás Információs Rendszerében az intézmények alapító okirataiban rögzített adatokat (www.kir.hu) 
Elemzés,  részletezés
A szakértői vélemény elkészítésekor a Közoktatás Információs Rendszerében található alapító okiratokat használtam, a szakfeladatok esetében az intézmények 2010. január 1-jétől hatályos ágazati besorolási rend szerinti szakfeladatait vettem figyelembe. A régi körzethatárokat az alapító okiratok tartalmazzák.
Az átszervezés során létrejövő új intézmények vizsgálatát a Budapest Főváros XV. Kerületi Önkormányzat Polgármesteri Hivatala Oktatási, Művelődési, Ifjúsági és Sport osztályától kapott tervek, adatok, összegzések, és személyes megbeszélések alapján készítettem.
A vizsgálatot az új intézmények telephelyeire kiterjedően végeztem.
Czabán Általános Iskola és Óvoda

Az eddigi intézmény intézményegységeiből 2 intézmény alakul, egy óvoda és egy általános iskola.

Az új óvoda 2 telephellyel fog rendelkezni: 

· Bocskai utcai Óvoda (1153 Bp. Bocskai u. 65.)
· Klapka Óvoda (1154 Budapest, Klapka u. 27.)
Az óvodákban a férőhelyek és a csoportok száma nem változik.  Az új intézmény szakfeladatai, felvételi körzete megegyezik a régi óvodák felvételi körzeteivel.
Czabán Általános Iskola saját telephelyén működik tovább, megtartva régi szakfeladatait.

Az új intézmények kötelező felvételi körzetei megegyeznek a régi intézmény felvételi körzetével, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
Az átszervezés nem jelent aránytalan terhet, hátrányos megkülönböztetést az érintettek számára.
Hartyán Nevelési - Oktatási Központ Óvoda, Általános Iskola

Az eddigi intézmény intézményegységeiből 3 intézmény alakul, két óvoda és egy általános iskola.
Az új óvodák 2-2 telephellyel fognak rendelkezni, melyek megegyeznek régi telephelyeikkel: 
1.

· Hartyán közi Óvoda (1157 Bp., Hartyán köz 3.)
· Árendás Óvoda (1157 Bp., Árendás köz 4.)
2.

· Napsugár 1 Óvoda (1156 Bp., Nádastó park 1.)

· Napsugár 2 Óvoda (1156 Bp., Nádastó park 2.)
Az óvodákban a férőhelyek és a csoportok száma nem változik.  Az új intézmény szakfeladatai megegyeznek a régi óvodák szakfeladataival.
Kötelező felvételi körzetek változása:

· Hartyán közi Óvoda új körzete:

Árendás köz-, Zsókavár utca páros oldal- Nyírpalota u. 2-46-ig,- Erdőkerülő u. páros oldal,- Szentmihályi út. 

A régi összevont körzetből kimarad: Szerencs utca- Pörge utca- Gazdálkodó u.- Páskomliget utca 54-2-ig- Nyírpalota u. 61-111-ig (Napsugár óvoda körzete lesz.)
· Árendás Óvoda új körzete
Árendás köz-, Zsókavár utca páros oldal- Nyírpalota u. 2-46-ig,- Erdőkerülő u. páros oldal,- Szentmihályi út. 

A régi összevont körzetből kimarad: Szerencs utca- Pörge utca- Gazdálkodó u.- Páskomliget utca 54-2-ig- Nyírpalota u. 61-111-ig (Napsugár óvoda körzete lesz.)

· Napsugár 1 Óvoda új körzete:
Szerencs utca- Pörge utca- Gazdálkodó u.- Páskomliget utca 54-2-ig- Nyírpalota u. 61-111-ig
Régi körzetéből kimarad: Szentmihályi út- Erdőkerülő u. páros oldal- Zsókavár utca páros oldal- Nyírpalota u. 2-46-ig (Hartyán - Árendás körzete lesz)
· Napsugár 2 Óvoda új körzete
Szerencs utca- Pörge utca- Gazdálkodó u.- Páskomliget utca 54-2-ig- Nyírpalota u. 61-111-ig
Régi körzetéből kimarad: Szentmihályi út- Erdőkerülő u. páros oldal- Zsókavár utca páros oldal- Nyírpalota u. 2-46-ig (Hartyán - Árendás körzete lesz)

Az eredeti körzetekhez képest csak megosztás történt az óvodák esetében, a közoktatási szolgáltatásokat az utód intézmények az eredeti helyükön, az eddigieknek megfelelő színvonalon tudják ellátni, az eddig oda járó gyermekek csoportjaikban maradnak, így az átszervezés nem jelent aránytalan terhet, hátrányos megkülönböztetést az érintettek számára.

A Hartyán közi Általános Iskola saját telephelyén működik tovább, megtartva régi szakfeladatait.

Az új intézmények kötelező felvételi körzetei összességében megegyeznek a régi intézmény felvételi körzetével, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Károly Róbert Kereskedelmi Szakközépiskola, Szakiskola, Általános Iskola és Óvoda

Az eddigi intézmény intézményegységeiből 3 intézmény alakul, 1óvoda 1 általános iskola és 1 szakközépiskola. 

Az új óvoda 3 telephellyel fog rendelkezni, melyek megegyeznek régi telephelyeikkel: 

· Szövőgyár utcai Óvoda (1151 Bp., Szövőgyár u. 24.)

· Vácrátót téri Óvoda (1151 Bp., Vácrátót tér 4-12.) 

· Régi Fóti úti Óvoda (1152 Bp., Régi Fóti út 14.)
 (A Szövőgyár utcai Óvoda és a Régi Fóti úti Óvoda eddig a Kossuth Nevelési - Oktatási Központ, Óvoda, Általános Iskola telephelye volt.)
Vácrátót téri Óvoda új körzete

A kötelező felvételi körzet kiegészül a Régi Fóti úti Óvoda és a Szövőgyár utcai Óvoda felvételi körzetével.

Régi Fóti úti Óvoda új körzete
A kötelező felvételi körzet kiegészül a Vácrátót téri Óvoda és a Szövőgyár utcai Óvoda felvételi körzetével.

Szövőgyár utcai Óvoda új körzete
A kötelező felvételi körzet kiegészül a Régi Fóti úti Óvoda és a Vácrátót téri Óvoda felvételi körzetével.

Így az óvodák felvételi körzetei lényegében változatlanok maradnak, arányos létszámterhelést tesznek lehetővé az új óvoda telephelyein.

A Bogáncs utcai Általános Iskola saját telephelyén működik tovább, megtartva régi szakfeladatait. 
A Károly Róbert Szakközépiskola és Szakiskola szintén eddigi telephelyén marad, megtartva szakfeladatait.
Az új intézmények kötelező felvételi körzetei összességében megegyeznek a régi intézmény felvételi körzetével, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Kolozsvár Általános Iskola és Összevont Óvoda

Az eddigi intézmény intézményegységeiből 2 intézmény alakul, 1óvoda és 1 általános iskola. 

Az új óvoda 2 telephellyel fog rendelkezni, melyek megegyeznek régi telephelyeikkel: 

· Aulich Óvoda (1154 Bp. Aulich L. u. 46-62.)

· Mézes Óvoda (1155 Bp. Wesselényi u. 29.)
Az óvodákban a szakfeladatok, a férőhelyek és a csoportok száma nem változik.  Az új intézmény felvételi körzete megegyezik a régi óvodák felvételi körzeteivel.

A Kolozsvár Általános Iskola saját telephelyén működik tovább, megtartva régi szakfeladatait. 
Az új intézmények kötelező felvételi körzetei összességében megegyeznek a régi intézmény felvételi körzetével, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Kontyfa Középiskola, Általános Iskola és Óvoda

Az eddigi intézmény intézményegységeiből 2 intézmény alakul, 1óvoda és 1 általános iskola és gimnázium. 

Az új óvoda 1 telephellyel fog rendelkezni, mely megegyezik régi telephelyével: 
Micimackó Óvoda (1156 Bp. Kontyfa u. 1.)
A férőhelyek és a csoportok száma nem változik.  Az új intézmény felvételi körzete megegyezik a régi óvoda felvételi körzetével.

A Kontyfa Általános Iskola és Gimnázium is saját telephelyén működik tovább, megtartva régi szakfeladatait. 
Az új intézmények kötelező felvételi körzetei összességében megegyeznek a régi intézmény felvételi körzetével, eddigi szakfeladataikat megtartják, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Kossuth Nevelési – Oktatási Központ Általános Iskola és Óvoda

Az eddigi intézmény intézményegységeiből 2 intézmény alakul, 1óvoda és 1 általános iskola. 

Az új óvoda 3 telephellyel fog rendelkezni, melyek megegyeznek régi telephelyeikkel. A Vácrátót téri Óvoda eddig a Károly Róbert Kereskedelmi Szakközépiskola, Szakiskola, Általános Iskola és Óvoda telephelye volt.

: 
· Szövőgyár utcai Óvoda (1151 Bp., Szövőgyár u. 24.)

· Régi Fóti úti Óvoda (1152 Bp., Régi Fóti út 14.)

· Vácrátót téri Óvoda (1151 Bp., Vácrátót tér 4-12.) 
Az átalakítás részletei a Károly Róbert Kereskedelmi Szakközépiskola, Szakiskola, Általános Iskola és Óvodánál szerepelnek.
A férőhelyek és a csoportok száma nem változik.  Az új intézmény felvételi körzete megegyezik a régi óvodák felvételi körzeteivel.

A Kossuth utcai Általános Iskola saját telephelyén működik tovább, megtartva régi szakfeladatait. 

Az új intézmények kötelező felvételi körzetei összességében megegyeznek a régi intézmény felvételi körzetével, a szakfeladatok változatlanul megmaradnak az utód intézményekben, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
László Gyula Gimnázium, Általános Iskola és Óvoda

Az eddigi intézmény intézményegységeiből 2 intézmény alakul, 1óvoda és 1 általános iskola és gimnázium. 

Az új óvoda 2 telephellyel fog rendelkezni, melyek megegyeznek régi telephelyeikkel: 

· Kavicsos közi Óvoda (1157 Budapest, Kavicsos köz 6.)

· Páskom park Óvoda (1157 Budapest, Páskom park 37.)
A férőhelyek és a csoportok száma nem változik.  Az új intézmény felvételi körzete megegyezik a régi óvodák felvételi körzeteivel.

A László Gyula Általános Iskola és Gimnázium saját telephelyén működik tovább, megtartva régi szakfeladatait.

Az új intézmények kötelező felvételi körzetei összességében megegyeznek a régi intézmény felvételi körzetével, az utód intézmények megtartják eredeti szakfeladataikat, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Pestújhelyi Nevelési –Oktatási Központ

Az eddigi intézmény intézményegységeiből 2 intézmény alakul, 1óvoda és 1 általános iskola. 

Az új óvoda 2 telephellyel fog rendelkezni, melyek megegyeznek régi telephelyeikkel: 

· Bújócska Óvoda (1158 Budapest, Őrjárat u. 9.)

· Manóvár Óvoda (1158 Budapest, József A. u. 59-61.)
A férőhelyek és a csoportok száma nem változik.  Az új intézmény felvételi körzete megegyezik a régi óvodák felvételi körzeteivel.

A Pestújhelyi Általános Iskola saját telephelyén működik tovább, megtartva régi szakfeladatait. Az osztályok, csoportok száma nem változik.

Az új intézmények kötelező felvételi körzetei összességében megegyeznek a régi intézmény felvételi körzetével, megtartják régi szakfeladataikat, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Száraznád Nevelési – Oktatási Központ

Az eddigi intézmény intézményegységeiből 3 intézmény alakul, 1óvoda  1 általános iskola, 1  általános iskola szakiskola,  pedagógiai szakszolgálat és gyógypedagógiai szakmai szolgáltató.
· Molnár Viktor utcai Óvoda (1158 Bp., Molnár V. u. 94-96.)
· Neptun utcai Általános Iskola (1158 Bp., Neptun u. 57.)

· Száraznád Speciális Általános Iskola, Szakiskola – Pedagógiai Szakszolgálat és Gyógypedagógiai Szakmai Szolgáltató (1156 Bp., Pattogós u. 6-8.;1158 Bp., Neptun u. 57.)

A telephelyek nem változnak, az intézmények megtartják eddig telephelyként végzett szakfeladataikat, eddigi épületeikben. 
A sajátos nevelési igényű (értelmi- és halmozottan fogyatékos) tanulók iskolai nevelése, oktatása szegregált formában eredeti helyükön folytatódik.

A beszédfogyatékos tanulók iskolai oktatása a Neptun utcai iskolában folytatódik.

A nemzeti és etnikai kisebbségi tanulók nappali rendszerű általános iskolai nevelése, oktatása – kifutó rendszerben - (5-8 osztályok, napközi, tanulószoba) a Neptun utcai iskolában folytatódik.

Az eddig itt működő Pedagógiai Szakszolgálat és Gyógypedagógiai Szakmai Szolgáltató működésében feladatváltozás nem lesz.

Az új intézmények kötelező felvételi körzetei összességében megegyeznek a régi intézmény felvételi körzetével, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
Szent Korona Általános Iskola és Óvoda
Az eddigi intézmény intézményegységeiből 3 intézmény alakul, 2 óvoda és 1  általános iskola. 
Az összevont intézmény szakfeladatai közül a dyslexia prevenciós (logopédiai) óvodai csoport, diétás és ételallergiás gyermekek integrált óvodai nevelése a Mozdonyvezető óvodában marad.

1. Mozdonyvezető Óvoda (1155 Bp. Mozdonyvezető u. 3-5.)
Az óvoda új felvételi körzete: 

Pázmány Péter utca- Dugonics utca páratlan oldala- Wesselényi utca 1-25-ig- Vasutastelep utca páratlan oldala- Széchenyi utca-, Dembinszky u. által határolt terület
Régi körzetből kimarad: Kolozsvár utca 3-53-ig- Körvasút sor által határolt terület
Új terület: Széchenyi utca-, Dembinszky u. 

Az óvodában a férőhelyek és a csoportok száma nem változik, megtartja eredeti szakfeladatait. 
2. Óvoda - 2 telephelyen fog működni
· Patyolat Óvoda (1155 Bp. Patyolat u. 5-7.)
Az óvoda új felvételi körzete: 
Körvasút sor-, Pázmány Péter utca-, Taksony sor-, Dembinszky u., Széchenyi u- páratlan oldala- Kolozsvár utca 3-53-ig

(A régi körzetből a Dugonics utca páratlan oldala- Wesselényi utca 1-25-ig, - Vasutastelep utca páratlan oldala Mozdonyvezető Óvoda körzete lesz.)
Az óvodában a férőhelyek és a csoportok száma nem változik, megtartja eredeti szakfeladatait. 
· Tóth István Óvoda (1155 Bp. Tóth I. u. 98.)
Az óvoda új felvételi körzete:
Körvasút sor-, Pázmány Péter utca-, Taksony sor-, Dembinszky u., Széchenyi u- páratlan oldala- Kolozsvár utca 3-53-ig

(A Dugonics utca páratlan oldala,- Wesselényi utca 1-25-ig-, Vasutastelep utca páratlan oldala- a Mozdonyvezető Óvoda körzete lesz.)
Az óvodában a férőhelyek és a csoportok száma nem változik, megtartja eredeti szakfeladatait. 
A Szent Korona Általános Iskola saját telephelyén működik tovább, megtartva régi szakfeladatait. 
Az új intézmények megtartják eddigi szakfeladataikat, kötelező felvételi körzeteik összességében megegyeznek a régi intézmény felvételi körzetével, a személyi és a tárgyi feltételek változatlanok maradnak. Az óvodás gyermekek és az iskola tanulói eddigi csoportjaikban, osztályaikban maradnak, régi nevelőikkel.  
A fenntartó közoktatási feladat-ellátási kötelezettségéről az új intézményekben továbbra is megfelelő színvonalon gondoskodik, annak igénybevétele a gyermekeknek, szüleiknek nem jelent aránytalan terhet. 
A felvételi körzetek módosítása

Az átszervezés következtében az új intézmények többsége megtartotta eddigi felvételi körzethatárait, az óvodák esetében történt módosítások nem jelentenek aránytalan terhet a gyermekek és szüleik számára, mert a régi intézmények felvételi körzetei kerültek elosztásra.

A kerületben az óvodai csoportok átlaglétszáma 20, a maximális létszám 25 fő. A kerületi óvodai átlaglétszám 23. A kerületi óvodák teljes kapacitása 2556 fő, a kihasználtság jelenleg 90,7 %-os. Az Önkormányzat tervezi, hogy  szeptembertől két csoporttal, ötven férőhellyel új óvoda kezdje meg működését Rákospalotán, ha a beiratkozási adatok és a visszautasított gyermekek száma ezt indokolttá teszi. 

Az elmúlt évek tapasztalatai alapján a népesség-nyilvántartásban szereplő iskolakötelesek számának 84%-a iratkozik be a kerületi iskolák 1. osztályaiba, az irányadó osztálylétszámot a jogszabályi átlag- és maximális létszám középértékében, 24 főben határozta meg a Fenntartó.
Az átszervezés következményeként nem csökken a kerületi közoktatási intézmények befogadóképessége.
A fenntartó célja az, hogy továbbra is a kerületi önkormányzat fenntartásában működjenek a nevelési-oktatási intézmények, és lehetőség szerint a jövőben is minden óvoda és iskola működését biztosítani tudja.

Az átszervezéssel a Fenntartó átláthatóbban, hatékonyabban tudja működtetni közoktatási intézményeit, az önállósodással erősödhet a versenyhelyzet, mely várhatóan színvonal emelkedéssel is jár.
Jogszabályi háttér
A 1993. évi LXXIX. törvény a közoktatásról vonatkozó előírásai

86. §

(4) Ha a fővárosi önkormányzat és fővárosi kerületi önkormányzat között létrejött megállapodás másképp nem rendelkezik, a fővárosi kerületi önkormányzat köteles gondoskodni:

a) az enyhe értelmi fogyatékos tanulók általános iskolai oktatásáról;

b) az alapfokú művészetoktatásról;

c) az általános iskolai felnőttoktatásról;

d) a nevelési tanácsadásról, logopédiai szolgáltatásról és gyógytestnevelésről.

  87. § 
(2) Ha a fővárosi önkormányzat és a fővárosi kerületi önkormányzat között létrejött megállapodás másképp nem rendelkezik, a fővárosi kerületi önkormányzat köteles gondoskodni az önkormányzati pedagógiai-szakmai szolgáltatás ellátásáról az óvodai nevelés és az általános iskolai nevelés és oktatás tekintetében.

88.§

(6) A helyi önkormányzat a közoktatási intézményét, illetve egyes szolgáltatás ellátását - részben vagy egészben - akkor szüntetheti meg, közoktatási intézményét akkor szervezheti át, ha az adott tevékenységről, szolgáltatásról továbbra is megfelelő színvonalon gondoskodik oly módon, hogy annak igénybevétele a gyermeknek, tanulónak, szülőnek nem jelent aránytalan terhet. Ennek eldöntéséhez be kell szerezni a fővárosi, megyei önkormányzat - fejlesztési tervre épített - szakvéleményét. A helyi önkormányzat közoktatási szakértő véleményét köteles beszerezni tervezett intézkedésének véleményezése céljából. A közoktatási szakértőnek abban a kérdésben kell állást foglalnia, hogy a javasolt megoldás biztosítja-e az adott tevékenység, szolgáltatás e bekezdésben meghatározottak szerint történő további ellátását. A szakértő véleményét a fővárosi, megyei önkormányzat részére - a szakvélemény megkérésével egyidejűleg - meg kell küldeni. A független közoktatási szakértő személyére - a helyi önkormányzat megkeresésére - a közoktatási feladatkörében eljáró oktatási hivatal tesz javaslatot.
102.§

(3) A fenntartó a közoktatási intézmény megszüntetésével, átszervezésével, feladatának megváltoztatásával, nevének megállapításával, vezetőjének megbízásával és megbízásának visszavonásával összefüggő döntése előtt beszerzi az intézmény alkalmazotti közösségének, az iskolaszéknek, az iskolai szülői szervezetnek (közösségnek), az iskolai diákönkormányzatnak, a nemzeti vagy etnikai kisebbségi nevelésben-oktatásban részt vevő intézmény esetén - ha nem rendelkezik egyetértési joggal - a fenntartótól függően a települési vagy a területi kisebbségi önkormányzat, illetőleg ennek hiányában az adott kisebbség helyi egyesületének, szakközépiskola és szakiskola esetén a fővárosi, megyei gazdasági kamara véleményét.

121. § (1) E törvény alkalmazásában

3. aránytalan teher: ha a gyermek, tanuló az óvodai nevelést, iskolai nevelést és oktatást lényegesen nehezebb körülmények között vagy jelentős költségnövekedés mellett tudja igénybe venni, figyelembe véve a gyermek, tanuló életkorát, sajátos nevelési igényét (pl. a változás miatt a nevelési-oktatási intézmény eléréséhez szükséges időtartam jelentősen megnövekszik; a nevelési-oktatási intézményt csak tömegközlekedési eszközzel, többszöri átszállással lehet megközelíteni);

